దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
హిట్ కాంబినేషన్ మరోసారి జతకలిసే
యువ నటుడు జై,నటి అంజలిలది హిట్ కాంబినేషన్ అని అందరికీ తెలిసిందే.
TNN | Updated:
Jun 17, 2016, 12:34PM IST
తెలుగింటి సంప్రదాయలతో తీసే సినిమాలో అచ్చ తెలుగమ్మాయిలానైనా .. హారర్ సినిమాలో బాగా భయపెట్టే పాత్రలోనైనా .. యూత్ మనస్సు కొల్లగొట్టే స్పెషల్ సాంగ్ లోనైనా.. ఏ పాత్రలోనైనా ఇట్టే ఒదిగిపోతారు.. నటి అంజలి. ఆమె నటనకు ఒక ప్రత్యేకత ఉంది. యువ నటుడు జై , నటి అంజలిలది హిట్ కాంబినేషన్ అని అందరికీ తెలిసిందే. వీరిద్దరూ కలిసి నటించిన ఎంగేయమ్ ఎప్పోదుమ్ చిత్రం బ్లాక్ బస్టర్.ఆ చిత్రంలో జై, అంజలిల నటన సూపర్. 2011లో విడుదలైన ఎంగేయుమ్ ఎప్పోదుమ్ చిత్రం ఇప్పటికీ ప్రేక్షకుల గుండెల్లో స్థానం నిలుపుకుంది. ఐదేళ్ల తరువాత మళ్లీ జై, అంజలి కలిసి నటించడానికి సిద్ధమవుతున్నారు. ఈ చిత్రం ద్వారా సినీష్ అనే నవ దర్శకుడు పరిచయం అవుతున్నారు. జై, అంజలి జంట ఒక రొమాంటిక్ లవ్, హారర్ థ్రిల్లర్ కథను తెరకెక్కించనున్నట్లు సినీష్ వెల్లడించారు. ముఖ్యంగా ఏ తరహా పాత్రనైనా తనదైన శైలితో నటించి మెప్పించగల సత్తా ఉన్న అంజలి తమ చిత్రానికి ప్రధాన ఆకర్షణ అవుతుందన్నారు. సినిమాలో ఆమెది కీలక పాత్ర అన్నారు. ఆమె తప్ప ఆ పాత్రకు ఎవరూ న్యాయం చేయాలన్నారు. ఈ చిత్రానికి కెమెరామన్ గా ఆర్.శరవణన్, ఫైట్స్‌ మాస్టర్ గా దిలీప్ సుబ్బరాయన్ ఉంటారన్నారు. ప్రస్తుతం తమిళంతో పాటు తెలుగులోనూ ప్రముఖ నటిగా రాణిస్తున్న అంజలికి ఈ చిత్రం మరో ప్లస్ పాయింట్ అని చెప్పవచ్చు.